CELEX: 62010CA0163
Language: sk
Date: 2011-09-06 00:00:00
Title: Vec C-163/10: Rozsudok Súdneho dvora (veľká komora) zo 6. septembra 2011 (návrh na začatie prejudiciálneho konania, ktorý podal Tribunale di Isernia — Taliansko) — trestné konanie proti Aldovi Patriciellovi (Člen Európskeho parlamentu — Protokol o výsadách a imunitách — Článok 8 — Trestné konanie pre trestný čin krivého obvinenia — Vyhlásenia uskutočnené mimo priestorov Európskeho parlamentu — Pojem názor vyjadrený pri výkone poslaneckých úloh — Imunita — Podmienky)

22.10.2011   
            
            
               SK
            
            
               Úradný vestník Európskej únie
            
            
               C 311/11
            
         Rozsudok Súdneho dvora (veľká komora) zo 6. septembra 2011 (návrh na začatie prejudiciálneho konania, ktorý podal Tribunale di Isernia — Taliansko) — trestné konanie proti Aldovi Patriciellovi
   (Vec C-163/10) (1)
   
   (Člen Európskeho parlamentu - Protokol o výsadách a imunitách - Článok 8 - Trestné konanie pre trestný čin krivého obvinenia - Vyhlásenia uskutočnené mimo priestorov Európskeho parlamentu - Pojem „názor vyjadrený pri výkone poslaneckých úloh“ - Imunita - Podmienky)
   2011/C 311/14
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Isernia
   
      Účastník trestného konania pred vnútroštátnym súdom
   
   Aldo Patriciello
   
      Predmet veci
   
   Návrh na začatie prejudiciálneho konania — Tribunale di Isernia — Výklad článku 9 Protokolu o výsadách a imunitách Európskych spoločenstiev (Ú. v. ES 1967 152, s. 13) — Člen Európskeho parlamentu obvinený z prečinu krivého obvinenia v dôsledku nepravdivého tvrdenia predstaviteľa bezpečnostných zložiek — Pojem vyjadrenie názorov pri výkone funkcie poslanca
   
      Výrok rozsudku
   
   Článok 8 protokolu o výsadách a imunitách Európskej únie, ktorý je pripojený k Zmluvám EÚ, FEÚ a ESAE, sa má vykladať v tom zmysle, že vyhlásenie európskeho poslanca mimo priestorov Európskeho parlamentu, ktoré viedlo k trestnému stíhaniu v členskom štáte jeho pôvodu pre trestný čin krivého obvinenia, predstavuje názor vyjadrený pri výkone poslaneckých úloh, na ktorý sa vzťahuje imunita stanovená v tomto ustanovení, len vtedy, ak toto vyhlásenie zodpovedá subjektívnemu posúdeniu, ktoré predstavuje priamu a zjavnú spojitosť s výkonom takýchto úloh. Je na vnútroštátnom súde, aby určil, či sú tieto podmienky v konaní vo veci samej splnené.
   
      (1)  Ú. v. EÚ C 161, 19.6.2010.